Andrej Fajgelj
<s>Andrej Fajgelj (Novi Sad, 12. maj 1978) je srpski filolog, političar i kulturni radnik.</s><s>Bio je godinu i po dana direktor Kulturnog centra Novog Sada, a sada je docent na Filološko-umetničkom fakultetu u Kragujevcu.</s><s>Doktor je francuskog jezika i književnosti.</s><s>Bio je i zamenik predsednika stranke Treća Srbija do promene statuta stranke.</s>

<s>Biografija 
U Novom Sadu je na Filozofskom fakultetu diplomirao francuski jezik i književnost.</s><s>Magistarske i doktorske studije završio je na Univerzitetu Monpelije III u Francuskoj.</s><s>Doktorsku tezu Uporedna frazeologija i ideologija u epici: Homer, francusko viteško pesništvo, gusle odbranio je sa najvišim pohvalama.</s><s>Dobitnik je više stipendija i nagrada za uspeh u studijama i autor više naučnih radova i popularnih članaka.</s>

<s>Jedan je od osnivača Centra za savremenu edukaciju u Novom Sadu i Međunarodne inicijative za praćenje antisrbizma.</s><s>Pokrenuo je više uspešnih projekata: Radna etika u Srbiji, Evropski dan komšija, proizvodnja srpske ćiriličke tastature, izvinjenje španske nacionalne televizije srpskom narodu povodom neistinite reportaže o Jasenovcu.</s>

<s>Predsednik je Organizacionog odbora za prijavu Novog Sada za Evropsku prestonicu kulture 2020. godine.</s><s>Član je upravnog odbora Balkanskog udruženja pravoslavne omladine.</s><s>Bio je direktor Kulturnog centra Novog Sada do maja 2015. kada je otkriveno da je zaposlio osobu sa godišnjom platom od 1.310.000 dinara.</s>

<s>Govori francuski, engleski, grčki, italijanski i španski, vlada latinskim, starogrčkim, ruskim i nemačkim, služi se albanskim, hebrejskim i drugim jezicima.</s><s>Sa suprugom Jovanom, profesorkom italijanskog jezika, ima četvoro dece i to dva sina i dve ćerke.</s>

<s>Izvori</s>

<s>Spoljašnje veze 
 Blog Andreja Fajgelja 
 Treća Srbija — zamenik predsednika 
 Standard.rs — „Andrej Fajgelj: Srpska treba biti uzor, a Srbija podrška” 
 „Sezona lova na ćirilicu u Vukovaru i Novom Sadu”
 Dragoljub Zbiljić: KAKO JE I ZAŠTO ĆIRILICA U NOVOM SADU POVEZANA S KUKASTIM KRSTOM</s>

<s>Srpski političari
Vojvođanski političari
Treća Srbija
Biografije, Novi Sad</s>

